Sensex
స్టాక్‌ మార్కెట్లకు టోకు ధరల సూచి మద్దతు
ముంబయి,జూన్‌ 15: బెంచ్‌మార్క్‌ స్టాక్‌ సూచీలు స్వల్పంగా పెరిగాయి. వాణిజ్య మంత్రిత్వశాఖ టోకుధరల సూచి గణాంకాల ను విడుదలచేయడం మేనెలలో 2.17 శాతానికి తగ్గడం మార్కెట్లకు ఊతం ఇచ్చిం ది. ఫెడ్‌రిజర్వు వడ్డీరేట్ల పెంపు సంకేతా లపై అనిశ్చితి నెలకొన్నప్పటికీ అమెరికా విధాననిర్ణయాలపై ఇన్వెస్టర్లు ఆసక్తితో ఉన్నారు. 25బేసిస్‌ పాయింట్ల వడ్డీరేట్ల పెంపు ఉంటుందన్న అంచనాలున్నాయి. లేమాన్‌బ్రదర్స్‌ సంక్షోభం తర్వాత 2008 ఆపైన ఒకటిశాతం వడ్డీరేట్లు పెంచిన సంగ తి తెలిసిందే. బిఎస్‌ఇ సెన్సెక్స్‌ 52 పాయింట్లు పెరిగి 31,156 పాయింట్లవద్ద స్థిరపడితే నిఫ్టీ 50సూచి ఏడుపాయింట్లు పెరిగి 9614పాయింట్ల వద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌సూచీలు 0.4శాతం వద్ద లాభపడ్డాయి. రిలయన్స్‌ ఇండస్ట్రీస్‌, డా.రెడ్డీస్‌లాబ్స్‌, ఐసిఐసిఐబ్యాం కు, హిందూస్థాన్‌ యూనిలీవర్‌, సెన్సెక్స్‌లో లాభ పడ్డాయి. సిప్లా, ఐటిసి, హెచ్‌డిఎఫ్‌సి, విప్రో సంస్థ లు నష్టం చవిచూసాయి. రిలయన్స్‌ ఇండస్ట్రీస్‌ 3 శాతం లాభపడింది. కంపెనీ ఆర్‌జియో చందా దారులసంఖ్య 11.26 కోట్లకు పెరగడమే ఇందుకు కీలకం. డాక్టర్‌ రెడ్డీస్‌ లాబ్స్‌ 1.4శాతం పెరిగింది. కంపెనీ మిర్యాలగూడ ప్లాంట్‌ఫై అమెరికా ఎఫ్‌డిఎ తనిఖీ నివేదిక ఇచ్చిందని ప్రకటించింది. నిఫ్టీ పిఎస్‌యు బ్యాంకుసూచి ఒకటిశాతం పెరిగింది. రిజర్వుబ్యాంకు 12 మంది అతిపెద్ద బకాయిదారుల జాబితాను గుర్తించి వాటిని దివాళా నియమావళి చట్టంపరిధిలో చర్యలకు ఆదేశించడమే కీలకంగా మారింది.
అలహాబాద్‌ బ్యాంకు, ఆంధ్రాబ్యాంకు, సిండికేట్‌ బ్యాంకు,ఐడిబిఐబ్యాంకు, యూనియన్‌ బ్యాంకులు2-7శాతంమధ్య పెరిగాయి. నష్టాల్లో విప్రో 1.2వాతం నష్టపోయిం ది. ఐటి కన్సల్టింగ్‌సంస్థ డ్రైవ్‌స్ట్రీమ్‌లో 5.12కోట్లు పెట్టుబడులు పెట్టినట్లు ప్రకటించింది. విప్రో 19,679 షేర్లు నగదురూపంలోను, కామన్‌ స్టాక్స్‌ పరంగా 27,865స్టాక్స్‌ కొనుగోలుచేసి నట్లు విప్రో బిఎస్‌ఇకి వెల్లడించింది. యూరోపియన్‌ ఈక్విటీ మార్కెట్ల పరంగా చూస్తే యూరోపియన్‌ స్టాక్స్‌ 0.6శాతంపెరిగింది.పారిశ్రామికరంగం, ఆర్థికరంగాలపరంగా కొంతమాత్రం ఇచ్చింది. వాల్‌ స్ట్రీట్‌ స్టాక్స్‌ రికార్డుస్థాయికి పెరిగాయి. ఆసియా పసిఫిక్‌ప్రాంతంలోని .జపాన్‌ బయటిప్రాంత షేర్లు 0.1శాతం పెరిగాయి. నిక్కీ 0.08శాతం క్షీణించింది.